पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. नेशनल एलिजिब्लिटी कम एंट्रेंस एग्जाम(नीट) में हिसार के छात्रों ने भी शानदार प्रदर्शन किया है। हिसार की तेजस्विनी ने परीक्षा में ऑल इंडिया लेवल पर पहले 200 रैंक में जगह बनाई है। इसके अलावा अदिति यादव व रजत कुमार ने भी परीक्षा में बढ़िया रैंक प्राप्त किया है। माना यहजाता है कि तीन हजार रैंक प्राप्त करने वालों का मेडिकल के अच्छे इंस्टीट्यूट में दाखिला हो जाता है। नीट की यह परीक्षा 5 मई को हुई थी, जिसमें राज्य भर से 25 हजार लगभग परीक्षार्थी शामिल हुए थे।
न्यूरोसर्जन बनेगी तेजस्विनी
परीक्षा में ऑल इंडिया स्तर पर 159वां रैंक हासिल करने वाली तेजस्विनी ने बताया कि वह न्यूरोसर्जन में अपना कॅरिअर बनाना चाहती है। यह उसका दूसरा प्रयास था। इसके लिए उसने दिल्ली में कोचिंग भी ली थी। वह दिनभर 12 घंटे पढ़ती थी। तेजस्विनी के पिता मांगेराम सिंगल नई अनाज मंडी मार्किट एसोसिएशन आदमपुर के वाइस चेयरमैन हैं और मां सीमा सिंगल गृहिणी हैं।
तेजस्विनी के मुताबिक डॉक्टरी एक सम्मानजनक पेशा है। इस कारण से वह इस पेशे में आना चाहती है। वहीं ऑल इंडिया स्तर पर 227वां रैंक प्राप्त करने वाली व सेक्टर 16 -17 निवासी अदिति यादव ने बताया कि वह हर रोज 7 से 8 घंटे पढ़ती थी। उसे पहले से ही विश्वास था कि उसके इतने ही मार्क्स आएंगे। अदिति ने बताया कि उसे परीक्षा के लिए अलग से कोई कोचिंग नहीं ली।
पहले ही प्रयास में पास
अदिति के पिता डॉ. कृष्ण कुमार यादव एलएलआरयू में प्रोफेसर हैं और मां सविता यादव गवर्नमेंट सीनियर सेकंडरी स्कूल पटेल नगर में केमिस्ट्री की लेक्चरर हैं। परीक्षा में ऑल इंडिया स्तर पर 976वां रैंक हासिल करने वाले रजत अलावादी अपनी इस सफलता का श्रेय अपने अभिभावकों व शिक्षकों को देते हैं।
रजत एक न्यूरोसर्जन बनना चाहते हैं। रजत का यह पहला ही प्रयास था।
रजत के पिता चरण अलावादी इंडियन ओवरसीज बैंक में सहायक मैनेजर व मां रीतू अलावादी एक गृहिणी हैं। रजत सेक्टर 16-17 में रहते हैं।
10वीं की परीक्षा में 52 फीसदी विद्यार्थी ही पास
हिसार. हरियाणा शिक्षा बोर्ड ने बुधवार को दसवीं के नतीजे घोषित किए। सीनियर सेकंडरी की तरह दसवीं का रिजल्ट भी काफी खराब रहा। पिछले तीन वर्षो में नतीजों में 20 फीसदी की गिरावट आई।
वर्ष 2010-11 में जहां स्टूडेंट्स की पास प्रतिशतता 72 फीसदी थी, वहीं अब यह घटकर 52 फीसदी तक सिमट गई है। लड़कों की अपेक्षा लड़कियों का प्रदर्शन अपेक्षाकृत अच्छा रहा। जिले में क्वालिफाई स्टूडेंट्स में लड़कों की कुल पास प्रतिशतता 49.72 रही, जबकि 55.32 फीसदी लड़कियां सफल रहीं। प्राइवेट परीक्षार्थी के तौर पर परीक्षा देने वाले स्टूडेंट्स का इससे भी अधिक खराब प्रदर्शन रहा। इस बार 49 फीसदी प्राइवेट स्टूडेंट्स ही क्वालिफाई हो पाए। यह रिजल्ट गुरुवार से बोर्ड की वेबसाइट से देखा जा सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn